منو رانی

انو رانی (جم 28 اگست 1992 ) اتر پردیش دے بہادرپر دی اک بھارتی جیولن تھرو کھڈاری اے۔ جیولن تھروء وچ اسنے بھارتی قومی ریکارڈ اپنے نام کیتا سی۔ اسنے 2019 دی نیشنل چیمپیئن شپ وچ 62.34 میٹر دے تھروء نال نواں قومی ریکارڈ بنایا سی۔ اوہ 60 میٹر توں پار جان والی اتے عالمی اتھلیٹکس چیمپیئن شپ دے فائینل وچ پہنچن والی پہلی بھارتی خاتون جیولن کھڈاری اے۔

 نجی زندگی اتے پچھوکڑ 
رانی دا جم 28 اگست 1992 نوں اتر پردیش دے بہادرپر پنڈ وچ کھیتی کرن والے پروار وچ ہویا سی۔ اسدی صلاحیت دی پچھان اسدے بھرا ولوں کیتی گئی، جس نے کرکٹ کھیڈ دے دوران اسدی سریر دی اپرلی طاقت ویکھی۔ اسنے اسنوں خالی کھیت وچ گنے دی پرالی سٹن لئی کہہ کے سکھلائی دتی۔ انو دی پہلی جیولن تھروء اوہ سی جو اسنے بانس دی لمی سوٹی توں تیار کیتا سی، کیونکہ اوہ اصل جیولن خرید نہیں سکدی سی۔ بعد وچ اس دے بھرا نے اسدی سکھلائی لئی بھگتان کرنا شروع کر دتا سی، اسدے باو جود اسدے پیؤ نے اسنوں کھیڈن توں منع کیتا۔ اخیر وچ اوہ انو دی صلاحیت دی حمایت کرن لئی منّ گئے، جدوں اسنے 2014 وچ قومی ریکارڈ توڑ کے اپنے آپ نوں ثابت کیتا۔

 پیشہ ور کامیابیاں 
انو رانی نوں پہلاں کشیناتھ نائیک نے کوچ کیتا سی اتے ہن اس دا کوچ بلجیت سنگھ اے۔

2014 نیشنل انٹر-سٹیٹ مقابلے، لکھنؤ وچ رانی نے 58,83 میٹر دی تھروء نال سون تمغہ جتیا، جس نال اسنے 14 سال دے قومی ریکارڈ نوں توڑیا۔ اس نال اسنے دولت مشترکہ کھیڈاں لئی اہلیت حاصل کیتی۔ اس تھرو نال اسنے 2014 دیاں دولت مشترکہ کھیڈاں لئی کوالیفائی کیتا، چون ماپدنڈ 58.46 میٹر سی۔ سال بعد اسنے دکھنی کوریا دے انچیؤن دیاں ایشیئن کھیڈاں وچ 59.53 میٹر لئی کانسی دا تمغہ جتیا۔ دو سال بعد اسنے 2016 وچ نیشنل اتھلیٹکس چیمپیئن شپ وچ 60.01 میٹر دی تھروء نال اک وار پھر اپنا ریکارڈ توڑیا اتے پہلی وار 60 میٹر دی رکاوٹ نوں پار کیتا۔ مارچ 2019 وچ، اسنے پنجاب دے پٹیالے وچ فیڈریشن کپ نیشنل سینئر ایتھلیٹکس چیمپیئن شپ وچ 62.34 میٹر دی تھروء نال اک وار پھر اپنا ریکارڈ توڑ دتا۔ 

2014 وچ اسنے انچیون وکھے 2014 ایشیئن کھیڈاں وچ، 59.53 می۔ دی تھروء نال کانسی دا تمغہ جتیا۔

اوڈیشا دے بھونیشور وچ 2017 ایشیئن اتھلیٹکس چیمپیئن شپ وچ رانی نے 57.32 میٹر دی تھروء نال کانسی دا تغما حاصل کیتا۔ 

اس دیاں سبھ توں تازہ کامیابیاں وچ 21 اپریل 2019 نوں کتر وچ 23 ویں ایشیئن اتھلیٹکس چیمپیئن شپ وچ خاتون جیولن تھرو ایوینٹ وچ اسدی چاندی دا تمغہ جتنا شامل اے، جس نے اس نوں عالمی اتھلیٹکس چیمپیئن شپ وچ فائینل لئی کوالیفائی کرن دے یوگ بنایا، اس طرحاں اوہ ورلڈ اتھلیٹکس چیمپیئن شپ وچ حصہ لین والی پہلی بھارتی خاتون جیولن تھروئر بن گئی اتے آئی۔اے۔اے۔ایف۔ ورلڈ چیلینج ایوینٹ وچ اوسٹروا گولڈن سپائیک اتھلیٹکس میٹ، جو کہ چیکّ لوکراج دے، اوسٹروا وچ منعقد کیتی گئی، وچ اسنے کانسی دا تمغہ جتیا۔

اسنے 2020 وچ ایتھلیٹکس وچ سپورٹس سٹار ایس دی سپورٹس وومین آف د ایئر انعام جتیا۔

 حوالے 

 باہری لنک 


گٹھ:21ویں صدی دیاں بھارتی عورتاں
گٹھ:زندہ لوک
گٹھ:جم 1992